<classify> Derick Milton Simiyu TAASISI ya Kuzuia na Kupambana na Rushwa Takukuru Mkoa wa Simiyu,imesema Kampuni ya NGS ya mjini Bariadi, ambayo ilikuwa miongoni mwa kampuni zilizonunuapamba mwaka jana, imekuwa na usumbufu kulipa madeni ya wakulima na tozonyingine. NGS ilikuwa miongoni mwa kampuni 10 zilizohojiwa na Takukuru nakutakiwa kulipa madeni ya wakulima ndani ya wiki moja. Hayo yamesemwa jana na Kaimu Mkuu wa Takukuru Mkoa wa Simiyu, AlexMpemba wakati wa kukabidhi Sh milioni 26 za wakulima wa pamba wa Kijiji chaMwasamba wilayani Busega, ambazo zilirejeshwa na viongozi wa Amcos baada yakufanyia matumizi mengine. Mpemba alisema kampuni nyingine tisa zimetekeleza makubaliano hayokwa kiwango kikubwa, huku baadhi zikimaliza madeni yao kwa wakati ikiwamoKampuni ya Nsagal Co Limited, na nyingine ziko hatua za mwisho. Alisema kuwa NGS inadaiwa zaidi ya Sh bilioni tatu yakiwamo madeni yawakulima, ushuru wa Amcos pamoja na halmashauri, huku wakulima wengi ambao hawajalipwani kutoka katika Jimbo la Itilima. Hata halmashuari inamdaikiasi kikubwa cha fedha. Toka tumewekeana hayo makubaliano, kampuni hiyohaijaonyesha jitihada zozote za kuanza kulipa deni hilo, wakati wenginewakifanya jitihada za kumaliza madeni yao na wametuletea mrejesho, NGS hakuna ilichofanya,alisema Mpemba. Alisema kuwa Takukuru itawachukulia hatua kali viongozi wa kampunihiyo kwa kushindwa kutekeleza makubaliano hayo, huku akibainisha kuwawameiongezea muda wa siku mbili ihakikishe inalipa deni hilo. Tumewasiliana na viongozi wa kampuni, lakini tunaona hawana dalilizozote za kulipa deni hilo, na ndiyo kampuni iliyobaki ikidaiwa deni kubwasana, tumewapa tena siku mbili walipe deni lote, wakishindwa tutachukua hatuanyingine kali zaidi, alisema Mpemba. Aidha Mpemba alisema kuwa wamefanikisha kurejesha zaidi ya Sh milioni100, fedha ambazo zilikuwa za wakulima kwa ajili ya kulipwa baada ya kutumiwakwenye matumizi mengine na viongozi wa Amcos. Katika ulipaji wa fedha hizo, Mrajisi wa Vyama vya Ushirika Mkoa waSimiyu, Ibrahimu Kadudu aliwataka wakulima kuanza maandalizi mapema ya kufunguaakaunti benki, kwani malipo ya msimu wa mwaka huu yatafanyika kwa njia hiyo.  <topic>: KITAIFA 